rejauldu/bengali-wikipedia huggingface dataset:
ইউক্রেন-ইন্দোনেশিয়া সম্পর্ক, ইন্দোনেশিয়া এবং ইউক্রেন এর মধ্যকার দ্বিপাক্ষিক সম্পর্ককে নির্দেশ করে। ইউক্রেনের রাজধানী কিয়েভে ইন্দোনেশিয়ার স্থায়ী দূতাবাস রয়েছে। ইউক্রেনে অবস্থিত এই দূতাবাসের মাধ্যমেই, ইন্দোনেশিয়া, আর্মেনিয়া এবং জর্জিয়া সংশ্লিষ্ট কূটনৈতিক বিষয়াবলী এবং কার্যক্রম সম্পন্ন করে থাকে। অপরদিকে ইন্দোনেশিয়ার রাজধানী জাকার্তায় ইউক্রেনের একটি স্থায়ী দূতাবাস রয়েছে। উভয় দেশই ক্রীড়া, পর্যটন, মহাকাশ প্রযুক্তি ও অনুসন্ধান, সামরিক খাত, ভারী শিল্প প্রভৃতি খাতে, নিজেদের মধ্যে সমন্বয় বৃদ্ধি করার ব্যাপারে একমত হয়েছে। এছাড়াও অর্থনীতি এবং বাণিজ্য খাতে সমন্বয় বৃদ্ধি এবং বিভিন্ন আন্তর্জাতিক সংস্থার মধ্যে নিজেদের সমন্বয় প্রতিষ্ঠার ব্যাপারেও দেশ দুটি একমত হয়েছে।   ইতিহাস  ইউক্রেন পূর্বে সোভিয়েত ইউনিয়ন এর অন্তর্ভুক্ত ছিল। ১৯৯১ সালের ২৪ আগস্ট ইউক্রেনের পার্লামেন্ট একটি সাংবিধানিক প্রস্তাব অনুমোদন এবং গ্রহণ করে। যেই প্রস্তাবে সোভিয়েত ইউনিয়ন ভেঙ্গে ইউক্রেনের স্বাধীনতার ঘোষণা ছিল। পরবর্তীতে, ১৯৯১ সালের ২৬ ডিসেম্বর সোভিয়েত ইউনিয়ন ভেঙ্গে যায় এবং রাশিয়া ও ইউক্রেনসহ মোট ১৫ টি পৃথক স্বাধীন রাষ্ট্রের সৃষ্টি হয়। ইউক্রেন প্রতিষ্ঠার পর অতি সত্বর, ১৯৯১ সালের ২৮ ডিসেম্বর, ইন্দোনেশিয়া ইউক্রেনের স্বাধীনতার স্বীকৃতি দান করে। তবে এই দুই দেশের মধ্যে কূটনৈতিক সম্পর্ক স্থাপনের জন্য আরও কিছুদিন সময় লাগে। ১৯৯২ সালের ৬ জুন এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়।  পরে, ১৯৯৪ সালে কিয়েভে, ইন্দোনেশিয়া, তাদের দূতাবাস স্থাপন করে। এর ২ বছর পর ১৯৯৬ সালে, জাকার্তায়, ইউক্রেন নিজেদের দূতাবাস চালু করে।   অর্থনীতি এবং বাণিজ্য  ২০১১ সালে, এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ১.২৭ বিলিয়ন (১২৭ কোটি) মার্কিন ডলারের। যা পরবর্তী বছর, ২০১২ সালে বেড়ে হয় ১.৩২ মিলিয়ন (১৩২ কোটি) মার্কিন ডলার। এই দুই দেশের মধ্যকার বাণিজ্যের ভারসাম্য ইউক্রেনের পক্ষে রয়েছে। ২০১২ সালে, ইউক্রেনে, ইন্দোনেশিয়ার রপ্তানি আয় ছিল, ৫৪৮.৯ মিলিয়ন (৫৪.৮৯ কোটি) মার্কিন ডলার। অপরদিকে, ইন্দোনেশিয়ায়, ইউক্রেনের রপ্তানি আয় ছিল ৭৭৪.১ মিলিয়ন (৭৭.৪১ কোটি) মার্কিন ডলার।  ইউক্রেনে, ইন্দোনেশিয়ার প্রধান রপ্তানি পণ্যের মধ্যে রয়েছে পাম তেল, নিকেল, প্রাকৃতিক রাবার, কাগজ, কফি, চা, প্লাস্টিক, মশলা, বৈদ্যুতিক যন্ত্রপাতি, টেক্সটাইল, আসবাবপত্র প্রভৃতি। অপরদিকে, ইন্দোনেশিয়ায়, ইউক্রেনের প্রধান রপ্তানি পণ্য হল, দুধ, চিনি, আটা, লৌহজাত পণ্য, অস্ত্র, গান পাউডার প্রভৃতি, ইউক্রেনে পণ্য রপ্তানির ক্ষেত্রে, আসিয়ান জোটভুক্ত দেশের মধ্যে ইন্দোনেশিয়ার রপ্তানি আয় সর্বোচ্চ।   তথ্যসূত্র    বহিঃসংযোগ   ইন্দোনেশিয়া দূতাবাস, কিয়েভ, ইউক্রেন  ইউক্রেন দূতাবাস, জাকার্তা, ইন্দোনেশিয়া    বিষয়শ্রেণী:ইন্দোনেশিয়ার দ্বিপাক্ষিক সম্পর্ক বিষয়শ্রেণী:ইউক্রেনের দ্বিপাক্ষিক সম্পর্ক
গুলাবপুরা () ভারতের রাজস্থান রাজ্যের ভিলওয়ারা জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৯৭ মিটার (১৩০২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে গুলাবপুরা শহরের জনসংখ্যা হল ২৪,৩৪৯ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে গুলাবপুরা এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
alt=Gored gored plate, July 2019|থাম্ব|ইনজেরার উপরে গোরড গোরড গোরেড গোরেড (; ওরোমো: গুরগুদদা) একটি কাঁচা গরুর মাংসের পদ। এটি ইথিওপিয়ায় খাওয়া হয়। যেখানে কিটফো হল মশলা ও পরিশোধিত মাখন দিয়ে মিশ্রিত কিমা করা গরুর মাংস, সেখানে গোরেড গোরেড ছোট টুকরো করে কাটা হয় এবং কোনো মসলা মেশানো হয় না। কিটফোর মতো এটি খুবই জনপ্রিয় এবং জাতীয় খাবার হিসেবে বিবেচিত হয়। এটি সাধারণত মিটমিটা (এক ধরনের গুঁড়ো মসলার মিশ্রণ) এবং আওয়াজে (এক ধরনের সরিষা ও মরিচের সস) এর সাথে পরিবেশন করা হয়।  এই পদটি কখনও কখনও কিটফোর সাথে তুলনা করা হয় হলেও গোরেড গোরেড মশলা ও মাখনে মেরিনেট করার পর খাওয়া হয় না। এটি প্রায়ই ইঞ্জেরা ফ্ল্যাটব্রেড, আওয়াজে মরিচ সস এবং লেবুর টুকরোর সাথে পরিবেশন করা হয়।  সাধারণত, মাংসের চর্বি রেখে দেওয়া হয় এবং সেটির সাথেই খাওয়া হয়। গোরেড গোরেড একটি স্বতন্ত্র পদ হিসেবে পরিবেশন করা যেতে পারে বা পূর্বোক্ত উপাদানগুলোর সাথে মিলিয়ে খাওয়া যেতে পারে। এছাড়াও, এটি বড় খাবারের অংশ হিসেবে পরিবেশিত হয়, বিশেষ করে উৎসব ও আনন্দ অনুষ্ঠানে।   আরও দেখুন    ইথিওপিয়ার রন্ধনপ্রণালী  ইরিত্রিয়ার রন্ধনপ্রণালী  কিটফো  আফ্রিকান খাবারের তালিকা  স্টিক টার্টার   তথ্যসূত্র   বিষয়শ্রেণী:জাতীয় পদ বিষয়শ্রেণী:ইথিওপীয় রন্ধনশৈলী
হামদ আল-আকলা আল-শুয়েবী (     (২০০১ এর শেষ দিকে [ Factors for and against the continued detention (.pdf)] of Khalid Malluh Shayi Al Jilba Al Qahtani Administrative Review Board - page 2 মারা গিয়েছিলেন) ছিলেন একজন সৌদি- বংশোদ্ভূত ইসলামী আলেম । Jihadi terrorism, from Iraq to Kuwait , Asia Times, February 24, 2005  ওসামা বিন লাদেন ইহুদিদের সাথে শান্তির বিষয়ে তাঁর ফতোয়ার অবমূল্যায়ন এবং আফগানিস্তান আক্রমণের কয়েক সপ্তাহ পরে অবলম্বনে বিন বাজকেCook, David. "The Implications of "Martyrdom Operations" for Contemporary Islam", Journal of Religious Ethics Volume 32, March 2004 তার ওপেন চিঠিতে ওসামা বিন লাদেনের উদ্ধৃত পত্রে কমপক্ষে ১৯৯৪ সাল থেকে তাকে দেখা গেছে। "Terror for Terror", interview with Taysir Alluni in Afghanistan, October 21, 2001  তিনি ১১ / ১১-এর আক্রমণকে সমর্থন করেছিলেন এবং বামিয়ানের বুদ্ধ ভাস্কর্যগুলি ধ্বংস করার পরপরই তালেবানদের প্রশংসা করে একটি ফতোয়া জারি করেছিলেন  তালেবানরা "বিশ্বের একমাত্র দেশ যেখানে কোনও মনুষ্যনির্মিত আইন নেই"  সেন্ট্রাল ইন্টেলিজেন্স এজেন্সি বহু গুয়ান্তানামো আটককে তার ফতোয়া মানার অভিযোগ এনেছিল এবং কোনও প্রমাণ ছাড়াই তাদের নির্যাতন করতে ব্যবহার করে। [ Factors for and against the continued detention (.pdf)] of Ahmed Yaslam Said Kuman Administrative Review Board - page 65 fast mirror   আল-শুয়েবি স্কুল  সৌদি আরবের আল-কাসিম প্রদেশের রাজধানী বুরেদা শহরে অবস্থিত আল-ওকালা আল-শুয়েবির কিছু শিক্ষার্থী "আল-শুইবি স্কুল" নামে অভিহিত হয়েছেন। তার ছাত্রদের মধ্যে সর্বাধিক গুরুত্বপূর্ণ হলেন নাসির আল-ফাহাদ, আলী আল খুদাইর, হামুদ আল খালদী এবং সুলায়মান আল-ইলওয়ান।  ২০১০ সালের হিসাবে, চারজন ২০০৩ সাল থেকে কারাগারে ছিল, ২০০৩ সালের মে মাসে রিয়াদে আবাসিক যৌগগুলিতে আত্মঘাতী বোমা হামলায় ৩৪ জন নিহত হয়েছিল এবং তারা  এ কাজে সমর্থন দিয়েছেন বলে অভিযোগ রয়েছে।  "Sheikh Nasser Ibn Hamad al-Fahd withdraws several fatwas ..." , Ain al-Yaqeen, November 28, 2003 ১৯৯৯-এর শেষদিকে এবং ২০০০-এর প্রথম দিকে সৌদি আরবে আন্দোলনটি যখন শুরু হয়েছিল তখন স্কুলটি সৌদি আরবের বিরুদ্ধে জিহাদি আন্দোলনের লড়াইকে বৈধতা দিতে এবং নতুন সমর্থকদের নিয়োগে সহায়তা করেছিল।   তথ্যসূত্র   বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:সৌদি মুসলিম বিষয়শ্রেণী:জন্মের বছর অনুপস্থিত বিষয়শ্রেণী:২০০১-এ মৃত্যু বিষয়শ্রেণী:সৌদি আরবীয় বন্দী ও আটক বিষয়শ্রেণী:সৌদি আরবীয় সুন্নি ইসলাম ধর্মের পণ্ডিত বিষয়শ্রেণী:সৌদি আরবীয় সালাফি বিষয়শ্রেণী:শিয়া ইসলামের সমালোচক বিষয়শ্রেণী:সৌদি ইমাম বিষয়শ্রেণী:ইমাম মুহাম্মদ ইবনে সৌদ ইসলামি বিশ্ববিদ্যালয়ের শিক্ষক
খোত উপত্যকা (ইংরেজি: Khot Valley) পাকিস্তানের চিত্রালের হিন্দুকুশ রেঞ্জের একটি জনবহুল উপত্যকা। এর প্রধান শহর খোট এবং জনসংখ্যা খোয়ার ভাষায় কথা বলে।  বিদ্যালয়  স্যালিক স্কুল অ্যান্ড কলেজ   সরকারি মাধ্যমিক বিদ্যালয় খোত  খোত সায়েন্স অ্যান্ড আর্টস ডিগ্রি কলেজ  আগা খান হাই স্কুল (মেয়েদের জন্য)  মাদ্রাসা তালিমুল কুরআন (জামিয়া মসজিদ গেসু)  তথ্যসূত্র   বিষয়শ্রেণী:খাইবার পাখতুনখোয়ার উপত্যকা বিষয়শ্রেণী:চিত্রাল জেলা
অলমিউজিক (পূর্বে অল মিউজিক গাইড এবং এএমজি হিসেবে পরিচিত) একটি মার্কিন অনলাইন সঙ্গীত ডেটাবেজ। এটি ৩ মিলিয়নেরও অধিক অ্যালবাম ভুক্তি এবং ৩০ মিলিয়ন ট্র্যাকের পাশাপাশি সঙ্গীত শিল্পী এবং ব্যান্ড সম্পর্কিত তথ্য তালিকাভুক্ত করে। ১৯৯১ সালে প্রতিষ্ঠিত কোম্পানিটি ১৯৯৪ সাল থেকে ইন্টারনেটে ডেটাবেজ সরবরাহ শুরু করে। অল মিউজিক রিদম ওয়ানের মালিকানাধীন।   আল মিউজিক গাইড ধারাবাহিক  অল মিডিয়া নেটওয়ার্ক এছাড়াও অলমিউজিক গাইড ধারাবাহিক তৈরি করেছিল, যার মধ্যে  অলমিউজিক গাইড টু রক, অল মিউজিক গাইড টু জ্যাজ এবং অল মিউজিক গাইড টু ব্লুজ অন্তর্ভুক্ত রয়েছে। ভ্লাদিমির বোগদানভ এই ধারাবাহিকগুলির সভাপতি।   অভ্যর্থনা  ২০০৭ সালের আগস্টে, পিসি ম্যাগাজিন অলমিউজিককে তাদের "শীর্ষ ১০০ ক্লাসিক ওয়েবসাইট" তালিকায় অন্তর্ভুক্ত করে।   তথ্যসূত্র    বহিঃসংযোগ     বিষয়শ্রেণী:১৯৯১-এ প্রতিষ্ঠিত ইন্টারনেট সম্পত্তি বিষয়শ্রেণী:১৯৯১-এ প্রতিষ্ঠিত গণমাধ্যম কোম্পানি বিষয়শ্রেণী:১৯৯১-এ ক্যালিফোর্নিয়ায় প্রতিষ্ঠিত বিষয়শ্রেণী:Gopher (protocol)
thumb|গ্রোলিয়ের সমাজের ১৯১১ সালে প্রকাশিত বুক অব নলেজ থেকে নেয়া রোডসের মূর্তি thumb|250px|শিল্পীর চোখে রোড্‌স দ্বীপের মূর্তির কাল্পনিক চিত্র  এজিয়ান সাগরে অবস্থিত সর্ববৃহৎ দ্বীপটির নাম রোডস। খ্রিস্টপূর্ব ২৮০ অব্দে এই দ্বীপে নির্মিত হয় এক বিশাল মূর্তি। এতে সময় লাগে ১২ বছর। এই মূর্তি দুই স্তরে বিভক্ত। প্রথম স্তরটি ছিল ৪০ মেট্রিক টন ওজন বিশিষ্ট পাথরের ভিত্তি। এই ভিত্তির অপ্রে তৈরি হয়েছে মূর্তির মূল কাঠামো। মূর্তিটি তৈরি করা হয়েছিল তামা দিয়ে, প্রয়োজন সাপেক্ষে কিছু লোহাও ব্যবহার করা হয়েছিল। ব্যবহৃত তামার ওজন ছিল ২৫০ মেট্রিক টন। এর উচ্চতা ছিল ১২০ ফুট। খ্রিস্টপূর্ব ২২৮ অব্দে এক প্রলংকরী ভূমিকম্পে মূর্তিটির এক পা ভেঙ্গে যায়। ষষ্ঠ শতাব্দীর মাঝামাঝি সারাসিন জাতি রোডস দ্বীপ দখল করে মূর্তিটি ধ্বংস করে দেয়।  বিষয়শ্রেণী:প্রাচীন সপ্তাশ্চর্য
ওয়েস্টার্ন ডিজিটাল কর্পোরেশন পৃথিবীর অন্যতম বৃহত্তম হার্ড ডিস্ক নির্মাতা। প্রতিষ্ঠানটি আগে ইন্টিগ্রেটেড সার্কিট তৈরি করতো। ১৯৭০ সালের ২৩ এপ্রিল এটি স্থাপিত হয়।   ইতিহাস   ২০১০  ২০১০ সালের অক্টোবরে ওয়েস্টার্ন ডিজিটাল প্রথম ৩ টেরাবাইটের হার্ড ডিস্কের ঘোষণা দেয় ২০১২ সালের জুলাইয়ে নেটওয়ার্ক অ্যাটাচড স্টোরেজের জন্য রেড সিরিজের ড্রাইভ বাজারে আনার ঘোষণা দেয়।   প্রধান উদ্ভাবনসমূহ   ১৯৭১ : WD1402A, প্রথম সিঙ্গেল চিপ ইউনিভার্সাল অ্যাসিনক্রোনাস রিসিভার/ট্রান্সমিটার  ১৯৭৬ : WD1771, প্রথম সিঙ্গেল চিপ ফ্লপি ডিস্ক কন্ট্রোলার  ১৯৮৩ : WD1003, হার্ড ডিস্ক কন্ট্রোলার  ২০০৩ : ১০০০০ আরপিএম গতির প্রথম সাটা   তথ্যসূত্র    বহিঃসংযোগ    Western Digital website  Former Western Digital logo.  Second to the former Western Digital logo.  Third to the former Western Digital logo, as seen on the label of the hard disk drive.  বিষয়শ্রেণী:কম্পিউটার স্টোরেজ কোম্পানি বিষয়শ্রেণী:১৯৭০-এ প্রতিষ্ঠিত কোম্পানি বিষয়শ্রেণী:আরভেন, ক্যালিফোর্নিয়া ভিত্তিক কোম্পানি বিষয়শ্রেণী:এনএএসডিএকু তালিকাভুক্ত কোম্পানি বিষয়শ্রেণী:মার্কিন মার্কা বিষয়শ্রেণী:কম্পিউটার মেমোরি কোম্পানি বিষয়শ্রেণী:১৯৭০-এ প্রতিষ্ঠিত মার্কিন কোম্পানি বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি বিষয়শ্রেণী:ন্যাসড্যাকে তালিকাভুক্ত কোম্পানি বিষয়শ্রেণী:মার্কিন যুক্তরাষ্ট্রের কম্পিউটার কোম্পানি বিষয়শ্রেণী:কম্পিউটার হার্ডওয়্যার কোম্পানি বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি বিষয়শ্রেণী:সান ফ্রান্সিসকো উপসাগরীয় অঞ্চল ভিত্তিক প্রযুক্তি কোম্পানি
রবার্ট বাউয়ার (; জন্ম: ৯ এপ্রিল, ১৯৯৫ খ্রি.) হলেন একজন জার্মান পেশাদার ফুটবলার, যিনি সৌদি প্রফেশনাল লিগ ক্লাব আল-তাইয়ের হয়ে ফুল-ব্যাক বা উইং-ব্যাক হিসেবে খেলেন। ২০২৩ সালে তিনি সৌদি ক্লাব আল তায়ের হয়ে খেলাকালীন তিনি ইসলামে ধর্মান্তরিত হন। এর পর থেকে তিনি বিশ্ব মিডিয়ার আলোচনায় আসেন।   ক্লাব ক্যারিয়ার  কার্লসরুহার এস সি থেকে ২০১৪ সালে রবার্ট এফ সি ইঙ্গোলস্ট্যাডে যোগ দেন। সেখানে তিনি তার দুই বছর পূর্ণ করেছেন। বুন্দেসলিগায় তার অভিষেক হয় ২০১৪ সালের ৩১শে অক্টোবর ফরচুনা ডুসেলডর্ফের বিপক্ষে হাফ টাইমে আলফ্রেডো মোরালেসের পরিবর্তে। ২০১৫ সালের ২২ নভেম্বরে ডার্মস্ট্যাড ৯৮-এর বিরুদ্ধে তিনি অভিযানের প্রথম শট থেকে প্রথম বুন্দেসলিগা গোল করেন  ২০১৬ সালের ২৩ আগস্ট বাউয়ার ওয়ের্ডার ব্রেমেনের সাথে স্বাক্ষর করেন।  ২০১৮ খ্রিস্টাব্দের ৫ জুলাই ঘোষণা করা হয় যে, বরার্ট বাউয়ের্কে ২০১৮-১৯ মৌসুমের জন্যে এফসি ননবার্গে অস্থায়ীভাবে নেওয়া হয়েছে। নুরনবার্গ মৌসুমের শেষে তাকে স্থায়ীভাবে স্বাক্ষর করার একটি বিকল্প সুরক্ষিত করেছিল।  ২০১৯ সালের ২০ আগস্টে তিনি রাশিয়ান ক্লাব এফসি আর্সেনাল তুলার সাথে একটি দীর্ঘমেয়াদী চুক্তি স্বাক্ষর করেন।  ২০২১ সালের ৬ সেপ্টেম্বর তিনি বেলজিয়ামের সিন্ট-ট্রুইডেনে যোগ দেন।  ২০২৩ সালের ২৫ মে বাউয়ার এক বছরের চুক্তিতে সৌদি প্রফেশনাল লিগ ক্লাব আল-তাইয়ে যোগ দেন।   আন্তর্জাতিক ক্যারিয়ার  জার্মানি অথবা কাজাখস্তানের প্রতিনিধিত্ব করার জন্য যোগ্য বাউয়ার প্রকাশ করেছিলেন যে, তিনি জার্মানির প্রতিনিধিত্ব করার আশায় ২০১৫ সালের ফেব্রুয়ারিতে একটি প্রস্তাব প্রত্যাখ্যান করেছিলেন। পরের মাসে তিনি জার্মানির অনূর্ধ্ব-২০ দলে প্রথম ডাক পান এবং সেই গ্রীষ্মে নিউজিল্যান্ডে ফিফা অনূর্ধ্ব-২০ বিশ্বকাপে তাদের প্রতিনিধিত্ব করেন।  বাউয়ার ২০১৬ গ্রীষ্মকালীন অলিম্পিকের স্কোয়াডের অংশ ছিলেন, যেখানে জার্মানি রৌপ্য পদক জেতে।   ব্যক্তিগত জীবন  ২০২৩ সালের ১৪ সেপ্টেম্বর সৌদি ক্লাব আল তাইয়ের হয়ে খেলাকালীন তিনি ইনস্টাগ্রামে ঘোষণা করেন যে, তিনি ইসলাম গ্রহণ করেছেন। তিনি আরো উল্লেখ করেন, যে তিনি তার স্ত্রী এবং তার পরিবারের মাধ্যমে ইসলামে এসেছেন এবং সোশ্যাল মিডিয়ায় এই যাত্রার জন্য সবাইকে তিনি ধন্যবাদ জানিয়েছেন।   তথ্যসূত্র   বিষয়শ্রেণী:জার্মান পুরুষ ফুটবলার বিষয়শ্রেণী:ইসলামে ধর্মান্তরিত বিষয়শ্রেণী:ইসলামে ধর্মান্তর বিষয়শ্রেণী:অলিম্পিক রৌপ্যপদক বিজয়ী জার্মান বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:২০১৬ গ্রীষ্মকালীন অলিম্পিকের ফুটবলার বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:ফুটবল ক্লাব ইঙ্গলস্টাট ০৪-এর খেলোয়াড় বিষয়শ্রেণী:ভেয়ার্ডার ব্রেমেনের খেলোয়াড় বিষয়শ্রেণী:১. ফুটবল ক্লাব নুর্নবার্গের খেলোয়াড় বিষয়শ্রেণী:ফুটবল ক্লাব আর্সেনাল তুলার খেলোয়াড় বিষয়শ্রেণী:সিন্ট-ট্রইডেন্সে ফুটবল ক্লাবের খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী বিষয়শ্রেণী:জার্মান মুসলিম বিষয়শ্রেণী:জার্মান প্রবাসী ফুটবলার বিষয়শ্রেণী:রাশিয়ায় প্রবাসী ফুটবলার বিষয়শ্রেণী:জার্মান প্রবাসী পুরুষ ফুটবলার
কে তুমি হলো প্রসূন ব্যানার্জি পরিচালিত ২০০৮ সালের একটি বাংলা চলচ্চিত্র। এতে অভিনয় করেছেন বিশ্বজিৎ চ্যাটার্জী, তাপস পল এবং ঋতুপর্ণা সেনগুপ্ত।   পটভূমি  রাজেশ একজন শিক্ষক। তার স্ত্রী শিলা গাড়ি চালাতে গিয়ে দুর্ঘটনায় পড়েন। তাকে দাহ করার পর, রাজেশ বাড়ি ফিরে আসে এবং তার স্ত্রীর প্রতি অত্যন্ত অনুগত তার দাসী তাকে জানায় যে তার স্ত্রী যখন দূরে ছিল তখন বাড়িতে এসেছিল এবং সে আসার আগেই চলে গেছে। তিনি শুনে তো হতবাক হয়ে যায় কারণ তিনি নিজেই তাকে দাহ করেছিলেন এবং তিনি যা পরেছিলেন এবং তার শরীরে নির্দিষ্ট চিহ্ন দ্বারা তাকে সনাক্ত করেছিলেন। শিলার একরকম চেহারার পরেই রাজেশের জায়গায় ফিরে আসে এবং নিজেকে তার স্ত্রী বলে দাবি করে। রাজেশ তাকে বিশ্বাস করতে অস্বীকার করে এবং এই প্রতারক সম্পর্কে পুলিশকে জানায়। তিনি সময়ে সময়ে রাজেশের সামনে উপস্থিত হন এবং তিনি অত্যন্ত বিরক্ত হন। পুলিশ যারা মামলাটি সমাধান করতে আগ্রহী, তারা শিলার বিরুদ্ধে মামলা করে। পুলিশ এবং রাজেশের পক্ষে হাজির হওয়া পাবলিক প্রসিকিউটর হলেন রাজেশের ছাত্রী সুমির বাবা। প্রতারক ক্যাপ্টেন পরিণত. চৌধুরী সেনাবাহিনীর একজন মহিলা অফিসার, শিলার বন্ধু যে আসল খুনিকে ধরতে তার পরীক্ষা দিয়েছিল। হত্যাকারী সুমি, রাজেশের ছাত্রী, যে রাজেশকে ভালবাসত বলে শিলাকে নির্মূল করার জন্য কিছু লোককে অর্থ প্রদান করেছিল এবং পরে যখন সে জানতে পারে যে রাজেশ তাকে ভালবাসে না তখন সে আত্মহত্যা করে।  বহিঃসংযোগ      কে তুমি  অন গোমোলো    তথ্যসূত্র   বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
অভিনন্দননাথ বা অভিনন্দন স্বামী ছিলেন বর্তমান অবসর্পিণী যুগের চতুর্থ তীর্থঙ্কর। কথিত আছে, তিনি ৫০ লক্ষ "পূর্ব", অর্থাৎ ৩৫২.৮০ কুইন্টিলিয়ন বছর জীবিত ছিলেন। অযোধ্যায় ইক্ষ্বাকু বংশীয় রাজা সম্বর ও রাণী সিদ্ধার্থা ছিলেন অভিনন্দননাথের পিতামাতা। ভারতীয় পঞ্জিকা অনুসারে, মাঘ মাসের শুক্লা দ্বিতীয়া তিথিতে তাঁর জন্ম। জৈনদের বিশ্বাস, তিনি আত্মার সকল কর্ম ধ্বংস করে "সিদ্ধ" বা মুক্ত আত্মায় পরিণত হয়েছিলেন।   জীবন  অভিনন্দননাথ বা অভিনন্দন স্বামী ছিলেন বর্তমান অবসর্পিণী যুগের চতুর্থ তীর্থঙ্কর। কথিত আছে, তিনি ৫০ লক্ষ "পূর্ব", অর্থাৎ ৩৫২.৮০ কুইন্টিলিয়ন বছর জীবিত ছিলেন। অযোধ্যায় ইক্ষ্বাকু বংশীয় রাজা সম্বর ও রাণী সিদ্ধার্থা ছিলেন অভিনন্দননাথের পিতামাতা। ভারতীয় পঞ্জিকা অনুসারে, মাঘ মাসের শুক্লা দ্বিতীয়া তিথিতে তাঁর জন্ম। প্রিয়াঙ্গু বৃক্ষের তলায় বসে তিনি "কেবল জ্ঞান" অর্জন করেন। জৈনদের বিশ্বাস, তিনি আত্মার সকল কর্ম ধ্বংস করে "সিদ্ধ" বা মুক্ত আত্মায় পরিণত হয়েছিলেন। তাঁদের আরও বিশ্বাস, অভিনন্দননাথের উচ্চতা ছিল ৩৫০ "ধনুষ" (১,০৫০ মিটার)।   স্তুতি  জৈন সন্ন্যাসী সামন্তভদ্র তাঁর স্বয়ম্ভুস্তোত্র নামক স্তোত্রে চব্বিশ জন তীর্থঙ্করের গুণকীর্তন করেন। এই স্তোত্রের পাঁচটি শ্লোকে অভিনন্দননাথের গুণাবলি কীর্তিত হয়েছে। তার মধ্যে একটি শ্লোকের বঙ্গানুবাদ নিম্নরূপ: উল্লুক প্রতীক, পিয়াল বৃক্ষ, যক্ষেশ্বর ও নায়ক যক্ষ এবং বজ্রশৃঙ্কলা ও কালিকা যক্ষী অভিনন্দননাথের সঙ্গে যুক্ত।   See also    জৈনধর্মে ঈশ্বর  অরিহন্ত (জৈনধর্ম)  জৈনধর্ম ও সৃষ্টিহীনতাবাদ   পাদটীকা    তথ্যসূত্র             বিষয়শ্রেণী:তীর্থঙ্কর বিষয়শ্রেণী:ইক্ষ্বাকু রাজবংশ বিষয়শ্রেণী:প্রাচীন ভারতীয় ব্যক্তি বিষয়শ্রেণী:সূর্য রাজবংশ
কার্লোস এনরিকে পিনেদা লোপেস (; জন্ম: ২৩ সেপ্টেম্বর ১৯৯৭; কার্লোস পিনেদা নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লিগের শীর্ষ স্তর হন্ডুরীয় জাতীয় ফুটবল লিগের ক্লাব ওলিম্পিয়া এবং হন্ডুরাস অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।  ২০১৭ সালে, পিনেদা হন্ডুরাস অনূর্ধ্ব-২০ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। তিনি ২০১৯ সালে হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।  প্রারম্ভিক জীবন কার্লোস এনরিকে পিনেদা লোপেস ১৯৯৭ সালের ২৩শে সেপ্টেম্বর তারিখে হন্ডুরাসের তেগুসিগালপায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পিনেদা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ              বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:হন্ডুরীয় ফুটবলার বিষয়শ্রেণী:হন্ডুরাসের অনূর্ধ্ব-২০ আন্তর্জাতিক ফুটবলার বিষয়শ্রেণী:হন্ডুরাসের আন্তর্জাতিক ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:২০২৫ কনকাকাফ গোল্ড কাপের খেলোয়াড়
তিব্বত এয়ারলাইন্স হল একটি এয়ারলাইন যার কর্পোরেট সদর দপ্তর তিব্বত স্বায়ত্তশাসিত অঞ্চলের লাসায় নিবন্ধিত অফিস রয়েছে এবং লাসা গংগার বিমানবন্দর এবং চেংদু শুয়াংলিউ আন্তর্জাতিক বিমানবন্দর থেকে নির্ধারিত অভ্যন্তরীণ ফ্লাইট পরিচালনা করে।   ইতিহাস   তিব্বত এয়ারলাইন্স মার্চ ২০১০ সালে চীনের বেসামরিক বিমান চলাচল প্রশাসন কর্তৃক অনুমোদিত হয়  এটি মূলত তিনটি এয়ারবাস এ৩১৯ এয়ারলাইনারের অর্ডার দেয়, ২ জুলাই ২০১১-এ প্রথম বিমানটি গ্রহণ করে।  এয়ারলাইনটি ২৬ জুলাই ২০১১ তারিখে লাসা গংগার বিমানবন্দর থেকে এনগারি গুন্সা বিমানবন্দর পর্যন্ত তার উদ্বোধনী রুট শুরু করে এবং সেই বছরের পরে বেইজিং এবং সাংহাইতে ফ্লাইট শুরু করে। এয়ারলাইনটি ২০১৬ সালের মধ্যে ইউরোপে সরাসরি ফ্লাইট চালু করার পরিকল্পনাও ঘোষণা করে  ফেব্রুয়ারী ২০১১ সালে, টাইমস অফ ইন্ডিয়া জানায় যে এয়ারলাইনটি ভারত এবং দক্ষিণ ও দক্ষিণ পূর্ব এশিয়ার অন্যান্য দেশে কার্যক্রম শুরু করতে আগ্রহী।   তিব্বত এয়ারলাইন্সের প্রথম আন্তর্জাতিক ফ্লাইটটি ১ জুলাই ২০১৬-এ চালু হয়, যা চেংদু শুয়াংলিউ আন্তর্জাতিক বিমানবন্দর এবং থাইল্যান্ডের সামুই বিমানবন্দরকে সংযুক্ত করে।  ২০১৬ সালের সেপ্টেম্বরে, এয়ারলাইনটি নিশ্চিত করেছে যে তারা ২০১৭ সালে শুরু হওয়া চেংডু হয়ে সানিয়া থেকে সোচির ব্ল্যাক সি রিসোর্টে পরিষেবা চালু করার অনুমতি পেয়েছে   ৮ জানুয়ারী ২০১৯-এ, ফিনিশ বিমানবন্দর অপারেটর ফিনাভিয়া ঘোষণা করেছে যে তিব্বত এয়ারলাইন্স এপ্রিল ২০১৯ সালে জিনান, শানডং প্রদেশ এবং হেলসিঙ্কি, ফিনল্যান্ডের মধ্যে একটি নতুন রুট খুলবে। রুটটি এয়ারবাস A330 সরঞ্জাম দিয়ে সপ্তাহে দুবার পরিচালনা করতে হবে।    কর্পোরেট বিষয়   এয়ারলাইনটির প্রধান কার্যালয় এবং লাসা অর্থনৈতিক ও প্রযুক্তিগত উন্নয়ন অঞ্চলে নিবন্ধিত অফিস রয়েছে (       ),() লাসা, তিব্বত স্বায়ত্তশাসিত অঞ্চলে ।  চেংডুতেও এর একটি অফিস আছে।    বিমানবহর   থাম্ব|তিব্বত এয়ারলাইন্স এয়ারবাস এ৩১৯ থাম্ব|তিব্বত এয়ারলাইন্স এয়ারবাস এ৩৩০ +তিব্বত এয়ারলাইন্সের বহরএয়ারবাস A319-10027 -8 -120128এয়ারবাস A319neo618 -120128এয়ারবাস A320-2006 -8 -150158এয়ারবাস A330-2005 西藏航空第二架空客A330飞机 顺利抵达拉萨. CARNOC.COM. 18 February 2017. Retrieved 22 March 2017. -1232235279 "Tibet Airlines Takes Delivery of Brand New A330 Aircraft". chinaaviationdaily.com. Retrieved 23 May 2017.কোমাক এআরজে২১-৭০০ -১০কোমাক সি৯১৯ -৪০মোট4341   ঘটনা ও দুর্ঘটনা    ১২ মে ২০২২-এ, তিব্বত এয়ারলাইন্সের ফ্লাইট 9833, একটি এয়ারবাস এ৩১৯-১০০ (নিবন্ধিত B-6425), চংকিং জিয়াংবেই আন্তর্জাতিক বিমানবন্দরে টেকঅফের সময় রানওয়ে থেকে ছিটকে পড়ে, এতে আগুন লেগে যায়। বোর্ডে থাকা সমস্ত যাত্রী এবং ক্রু সদস্যরা বেঁচে গিয়েছিল।  তথ্যসূত্র  বিষয়শ্রেণী:CS1 uses Chinese-language script (zh) বিষয়শ্রেণী:২০১০-এ প্রতিষ্ঠিত এয়ারলাইন্স বিষয়শ্রেণী:চীনের বিমান পরিবহন সংস্থা বিষয়শ্রেণী:২০১০-এ প্রতিষ্ঠিত চীনা কোম্পানি বিষয়শ্রেণী:তিব্বতের পরিবহন
অদ্বৈত ( – ২২ মার্চ ২০০৬) এক পুরুষ আলডাব্রা বৃহৎ কচ্ছপ। সে ভারতের পশ্চিমবঙ্গ রাজ্যের রাজধানী কলকাতার আলিপুর পশুশালায় বাস করত। ২০০৬ সালে তার মৃত্যুর সময় অদ্বৈতকে বিশ্বের সবচেয়ে দীর্ঘজীবী প্রাণীর মধ্যে অন্যতম বলে বিশ্বাস করা হয়।  সে সম্ভবত সেশেলসের আলডাব্রা অ্যাটল থেকে জাত। এই কাহিনীকে যাচাই করা হয়নি। প্রাণীটি কলকাতার উত্তর শহরতলি ব্যারাকপুরে রবার্ট ক্লাইভের ভূসম্পত্তিতে বসবাসকারী চারটি কচ্ছপের মধ্যে অন্যতম। এটা বলা হয় যে ১৭৫৭ সালে পলাশীর যুদ্ধে জয়ের পর ক্লাইভ কচ্ছপগুলিকে লাভ করেছিলেন। ১৮৭৫-৭৬ সালে কার্ল লুই শভেন্ডলার অদ্বৈতকে আলিপুর পশুশালায় স্থানান্তরিত করেছিলেন, যিনি পশুশালাটি প্রতিষ্ঠা করেছিলেন। অদ্বৈত আমৃত্যু ঐ পশুশালায় বাস করেছিল। ২০০৫ সালের শেষে তার খোলকে ফাটল ধরে গিয়েছিল এবং ঐ ভাঙা খোলকের নিচের মাংসে এক যন্ত্রণা সৃষ্টি হয়েছিল। এর ফলে ২২ মার্চ ২০০৬-এ লিভার ফেলিয়ারের জন্য আনুমানিক ২৫৫ বছর বয়সে তার মৃত্যু হয়েছিল। যদি তার আনুমানিক বয়সটি যাচাই করা যায়, তবে অদ্বৈত আধুনিককালের সবচেয়ে দীর্ঘজীবী কচ্ছপ বলে পরিগণিত হবে।   তথ্যসূত্র    বহিঃসংযোগ       বিষয়শ্রেণী:কলকাতার ইতিহাস বিষয়শ্রেণী:১৭৫০-এ জন্ম বিষয়শ্রেণী:২০০৬-এ মৃত্যু বিষয়শ্রেণী:স্বতন্ত্র কচ্ছপ
বেগুসরাই জাদুঘর বা বেগুসরাই সংগ্রহালয় হলো ভারতের বিহার রাজ্যের বেগুসরাই জেলার একটি জাদুঘর। এই জাদুঘরে বৌদ্ধ, মৌর্য এবং মুঘল আমলের নিদর্শন রয়েছে। জাদুঘরের প্রধান আকর্ষণ হলো দ্বিতীয় শতাব্দীর দেবী কালীর মূর্তি এবং সংরক্ষিত পাণ্ডুলিপি। এখানে প্রাচীন মুদ্রার মূল্যবান সংগ্রহও রয়েছে। মুদ্রাগুলির বেশিরভাগই আনুমানিক ২০০ খ্রিস্টপূর্বাব্দের। এই জাদুঘরে প্রাচীন পোড়ামাটির খেলনার সংগ্রহও রয়েছে।   ইতিহাস  এই জাদুঘরটি ১৯৮১ সালে স্থাপিত হয়। এই জাদুঘরে বেগুসরাইয়ের সাংস্কৃতিক ইতিহাসের সাক্ষী এমন নানা উপাদান রয়েছে। বেগুসরাই ঐতিহাসিক মিথিলা অঞ্চলের অংশ হওয়ায় এখানকার একটি সমৃদ্ধ ইতিহাস এবং ঐতিহ্য রয়েছে। ২০০৫ সাল পর্যন্ত জাদুঘরটি অশোক নগরের একটি ভাড়া বাড়িতে পরিচালিত হতো। ২০০৫ সালে জেলা কর্মকর্তা সন্দীপ পৌন্দ্রিকের উদ্যোগে জাদুঘরটি লোহাইয়া নগরের একটি বিশাল ভবনে স্থানান্তরিত হয়।  জাদুঘরটি প্রায় ৪ একর জমি জুড়ে বিস্তৃত এবং এতে ১০০০ টিরও বেশি প্রত্নবস্তুর সংগ্রহ রয়েছে। এই সংগ্রহে মৌর্য যুগ থেকে শুরু করে ব্রিটিশ ঔপনিবেশিক যুগ পর্যন্ত ইতিহাসের বিভিন্ন সময়ের প্রত্নসামগ্রী রয়েছে।   সংগ্রহ  এই জাদুঘরে ইতিহাসের সাথে সম্পর্কিত অনেক গুরুত্বপূর্ণ জিনিস দেখতে পাওয়া। বিহার এবং প্রাচীন ভারতের অনেক গুরুত্বপূর্ণ নিদর্শন এখানে সংরক্ষিত। এখানে গৌতম বুদ্ধ, ভগবান গণেশ, সূর্য দেবতা এবং ভগবান বিষ্ণুর প্রাচীন মূর্তি সংরক্ষিত আছে। পাল শাসনকাল, মৌর্য শাসনকাল থেকে শুরু করে ভারতে ব্রিটিশ যুগের শেষ পর্যন্ত বিভিন্ন ধরণের মূর্তির সংগ্রহ এখানে রয়েছে। অন্যান্য আকর্ষণের মধ্যে রয়েছে পাণ্ডুলিপি, পোড়ামাটির এবং মৃৎশিল্পের নানান প্রত্ন সামগ্রী। শতাব্দীর পর শতাব্দী ধরে শহরের বিভিন্ন স্থান থেকে সংগৃহীত শিল্পকর্মও এখানে এলে দেখতে পাওয়া যায়।  এখানে মাটির তৈরি বাসনপত্র এবং বেশ কিছু পোড়ামাটির খেলনার ধ্বংসাবশেষও দেখতে পাওয়া যায়। মৃৎশিল্পের কিছু অবশিষ্টাংশ প্রস্তর যুগের বলে মনে করা হয়। এখানে ভারতীয় ইতিহাসের মধ্যযুগীয় সময়ের মৃৎশিল্পের ধ্বংসাবশেষও রয়েছে।  এই জাদুঘরে প্রাচীন থেকে শুরু করে আধুনিক যুগের প্রায় ৫,০০০ বিভিন্ন মুদ্রার একটি বিশাল সংগ্রহ গড়ে উঠেছে। এর মধ্যে রয়েছে পাল সাম্রাজ্যের রৌপ্য মুদ্রা, ১৩শ ও ১৪শ শতাব্দীর মুসলিম শাসকদের মুদ্রা এবং ব্রিটিশ রাজের মুদ্রা।   বেগুসরাইয়ের সংস্কৃতি বোঝার জন্য এই জাদুঘরটি একটি আদর্শ জায়গা।   প্রশাসন  জাদুঘরটি বিহার রাজ্য সরকার দ্বারা পরিচালিত হয়। বর্তমান জাদুঘর পরিচালক হলেন জয়প্রকাশ নারায়ণ সিং।   সময়সূচী  বেগুসরাই জাদুঘর প্রতিদিন সকাল ১০.৩০ টা থেকে বিকাল ৪.৩০ টা পর্যন্ত খোলা থাকে। তবে সোমবার এবং সরকারি ছুটির দিন জাদুঘরটি দর্শনার্থীদের জন্য বন্ধ থাকে।   তথ্যসূত্র   বিষয়শ্রেণী:ভারতের জাদুঘর বিষয়শ্রেণী:বেগুসরাই জেলা বিষয়শ্রেণী:বিহার বিষয়শ্রেণী:১৯৮১-এ প্রতিষ্ঠিত জাদুঘর